Nordjyllands Politi melder om rolig nat

Det har været den fredeligste fredag nat i mands minde. Sådan lyder det fra Nordjyllands Politi lørdag formiddag. Ingen personer er havnet i detentionen, hvilket er uhyre sjældent efter en fredag eller lørdag nat. - I de 25 år jeg har været i politiet, er det første gang, at der ikke har været nogen i detentionen lørdag morgen, siger vagtchef Peter Redder. Den eneste episode har været en anmeldelse om, at en ung mand har lavet hærværk mod nogle biler på Boulevarden i Aalborg.